b'\n_START_ARTICLE_\nBicikli\xc4\x8dna molekula\n_START_SECTION_\nNomenklatura\n_START_PARAGRAPH_\nBicikli\xc4\x8dne molekule imajo strogo nomenklaturo.\xc2\xa0Koren imena spojine je odvisen od \xc5\xa1tevila atomov v vseh obro\xc4\x8dih skupaj. Sledi mu\xc2\xa0pripona, ki ozna\xc4\x8duje eventualno\xc2\xa0funkcionalno skupino\xc2\xa0z najvi\xc5\xa1jo prioriteto. \xc5\xa0tevil\xc4\x8denje ogljikove verige se vedno za\xc4\x8dne na enem mostnem atomu (kjer so obro\xc4\x8da stikata) in sledi ogljikovi verigi po najdalj\xc5\xa1i poti do naslednjega mostnega atoma. Potem se \xc5\xa1tevil\xc4\x8denje nadaljuje vzdol\xc5\xbe druge najdalj\xc5\xa1e poti in tako naprej. Kondenzirane\xc2\xa0in premostene bicikli\xc4\x8dne spojine dobijo\xc2\xa0predpono biciklo, medtem ko dobijo\xc2\xa0spirocikli\xc4\x8dne spojine\xc2\xa0predpono spiro. Med predpono in pripono (ali korenom) je par oglatih oklepajev s \xc5\xa1tevili, ki ozna\xc4\x8dujejo \xc5\xa1tevilo ogljikovih atomov med vsakim od mostnih atomov. Te \xc5\xa1tevilke so razvr\xc5\xa1\xc4\x8dene v padajo\xc4\x8dem vrstnem redu in so lo\xc4\x8dene s pikami. Na primer, ogljikov skelet\xc2\xa0norbornana\xc2\xa0vsebuje skupno 7 atomov, zato je koren imena spojine\xc2\xa0heptan. Ta molekula ima ob mostnih atomih po dva ogljikova atoma in en ogljikov atom, iz \xc4\x8desar sledi [2.2.1]. S\xc2\xa0predpono\xc2\xa0biciklo dobimo skupno ime biciklo[2.2.1]heptan._NEWLINE_Ogljikov skelet\xc2\xa0kafre\xc2\xa0tudi \xc5\xa1teje 7 atomov, vendar je zamenjan s\xc2\xa0karbonilno skupino, zato dobi pripono heptanon. \xc5\xa0tevil\xc4\x8denje ogljikovega skeleta se za\xc4\x8dne na mostnem atomu z najvi\xc5\xa1jo prioriteto (metilna\xc2\xa0pred vodikom), zato mostni ogljik na sprednji strani dobi \xc5\xa1tevilko 1, karbonil dobi \xc5\xa1tevilko 2 in \xc5\xa1tevil\xc4\x8denje se nadaljuje vzdol\xc5\xbe ogljikove verige po najdalj\xc5\xa1i poti do dvakrat substituiranega vr\xc5\xa1nega ogljika (\xc5\xa1tevilka 7). Enako kot norbornan ima ta molekula tudi dve poti dveh ogljikovih atomov in eno pot enega ogljikovega atoma med dvema mostnima ogljikoma, zato \xc5\xa1tevilke v oklepajih ostanejo [2.2.1]. Oklepaja in pripona (ki upo\xc5\xa1teva karbonilno skupino) dajejo [2.2.1]heptan-2-on. Poleg biciklo, mora predpona opredeliti tudi mesta\xc2\xa0metilnih\xc2\xa0substituentov. Popolno\xc2\xa0ime je torej 1,7,7-trimetilbiciklo[2.2.1]heptan-2-on._NEWLINE_Pri poimenovanju enostavnih kondenziranih bicikli\xc4\x8dnih spojin se\xc2\xa0uporablja enak na\xc4\x8din kot za premostene bicikli\xc4\x8dne spojine, le da tretja pot med dvema mostnima atomoma sestoji iz ni\xc4\x8d atomov. Zato imajo kondenzirane bicikli\xc4\x8dne spojine v oklepaju ne zadnjem mestu "0".\xc2\xa0Dekalin je na primer imenovan biciklo[4.4.0]dekan._NEWLINE_Heterocikli\xc4\x8dna\xc2\xa0molekula\xc2\xa0DABCO ima skupaj 8 atomov v svoji premosteni strukturi, zato ima v svojem imenu koren\xc2\xa0oktan. Opozoriti gre,\xc2\xa0da sta tukaj mostna atoma\xc2\xa0du\xc5\xa1ikova, ne pa\xc2\xa0ogljikova. Zato ime dobi\xc2\xa0dodatno\xc2\xa0predpono 1,4-diaza in skupno torej 1,4-diazabiciklo[2.2.2]oktan.'